**Ministru kabineta rīkojuma projekta**

**„Par būves Šmerļa ielā 5, Rīgā, saglabāšanu valsts īpašumā”**

**sākotnējās ietekmes novērtējuma ziņojums (anotācija)**

|  |
| --- |
|  **I. Tiesību akta projekta izstrādes nepieciešamība** |
|  1. | Pamatojums | Likuma "Par nekustamā īpašuma ierakstīšanu zemesgrāmatā" 36.panta pirmās daļas 6.punkts. |
|  2. | Pašreizējā situācija un problēmas | 1. Būve (būves kadastra apzīmējums 01000920021095) Šmerļa ielā 5, Rīgā atrodas uz Latvijas Nacionālā arhīva Latvijas Valsts kinofonofotodokumentu arhīvam iznomāta privāta zemes gabala (zemes vienības kadastra apzīmējums 01000922615) un tā ir sabūvēta kopā ar garāžām (būvju kadastra apzīmējumi 01000920021093 un 01000920021096). Saskaņā ar informāciju no valsts kadastra informācijas sistēmas būve ar kadastra apzīmējumu 01000920021095 atrodas uz zemes vienības Šmerļa ielā 5A, Rīgā (zemes vienības kadastra apzīmējums 01000922615). Īpašuma tiesības uz zemes vienību ar kadastra apzīmējumu 01000922615 ir nostiprinātas Rīgas pilsētas zemesgrāmatas nodalījumā Nr.100000494931 juridiskai personai.
2. Pamatojoties uz Ministru kabineta 2008.gada 12.marta rīkojumu Nr.134 „Par valsts īpašuma objektu nodošanu privatizācijai” ar 2012.gada 6.marta aktu „Akts par divu garāžu Šmerļa ielā 5, Rīgā (ēku kadastra apzīmējumi 01000920021093 un 01000920021096) nodošanu valsts akciju sabiedrības „Privatizācijas aģentūra” valdījumā” Latvijas Nacionālais arhīvs un valsts akciju sabiedrība „Valsts nekustamie īpašumi” nodeva un valsts akciju sabiedrība „Privatizācijas aģentūra” pieņēma valdījumā divas garāžas (būvju kadastra apzīmējumi 01000920021093 un 01000920021096).
3. No būves (transformatora ēka) Šmerļa ielā 5, Rīgā (būves kadastra apzīmējums 01000920021095), kurā izvietoti akciju sabiedrības „Latvenergo” elektroenerģijas transformatori, iekārtas un kabeļi, tiek nodrošināta elektroenerģijas piegāde Latvijas Nacionālā arhīva Latvijas Valsts kinofonofotodokumentu arhīvam. Ņemot vērā Latvijas Nacionālā arhīva Latvijas Valsts kinofonofotodokumentu arhīva darbības specifiku, kā arī to, ka Latvijas Nacionālā arhīva Latvijas Valsts kinofonofotodokumentu arhīva ēkā izvietota valstī vienīgā elektronisko dokumentu glabātava, arhīva funkciju nodrošināšanai un elektronisko dokumentu saglabāšanai nepieciešama garantēta un nepārtraukta elektroenerģijas padeve.
4. Saskaņā ar Kultūras ministrijas 2012.gada 14.novembra izziņu Nr.3-8/22 būve ar kadastra apzīmējumu 01000920021095 ir Latvijas Nacionālā arhīva bilancē.
5. Saskaņā ar Valsts zemes dienesta Lielrīgas reģionālās nodaļas 2000.gada 6.septembra būves tehniskās inventarizācijas lietu būves ar kadastra apzīmējumu 01000920021095 kopējā platība ir 54.1 m2, ekspluatācijas uzsākšanas gads 1976.
6. Saskaņā ar likuma "Par nekustamā īpašuma ierakstīšanu zemesgrāmatā" 36.panta pirmās daļas 6.punktu ēkas (būves) zemesgrāmatās ierakstāmas uz valsts vārda, pamatojoties uz valsts iestādes izsniegtu izziņu, kas apliecina, ka ēka (būve) ir valsts iestādes bilancē.
 |
|  3. | Saistītie politikas ietekmes novērtējumi un pētījumi | Projekts šo jomu neskar. |
|  4. | Tiesiskā regulējuma mērķis un būtība | Sagatavotais rīkojuma projekts paredz būvi (būves kadastra apzīmējums 01000920021095) Šmerļa ielā 5, Rīgā saglabāt valsts īpašumā un ierakstīt to zemesgrāmatā uz valsts vārda Ekonomikas ministrijas personā. |
|  5. | Projekta izstrādē iesaistītās institūcijas | Latvijas Nacionālais arhīvs un Ekonomikas ministrija. |
|  6. | Iemesli, kādēļ netika nodrošināta sabiedrības līdzdalība | Rīkojuma projektā risinātie jautājumi neparedz ieviest izmaiņas, kas varētu ietekmēt plašas sabiedrības intereses. |
|  7. |  Cita informācija | Nav |

 *Anotācijas II, II, IV, un VI sadaļa – Projekts šīs jomas neskar.*

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Rīkojuma projekta izpildē ir iesaistītas Kultūras ministrija un Ekonomikas ministrija. |
|  2. |  Projekta izpildes ietekme uz pārvaldes funkcijām | Ar rīkojuma projektu netiek paplašinātas vai sašaurinātas valsts pārvaldes funkcijas. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Projekta izpildei nav nepieciešams radīt jaunas pārvaldes institūcijas. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar rīkojuma projekta izpildi nav plānots likvidēt esošās institūcijas. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar rīkojuma projekta izpildi nav plānots reorganizēt esošās institūcijas. |
|  6. |  Cita informācija | Nav |

Kultūras ministre Ž.Jaunzeme – Grende

Vīza: Valsts sekretārs G.Puķītis

03.01.2013.

564

J.Šumeiko

Tālr.67330269; fakss 67330293

Juris.Sumeiko@km.gov.lv